DEĊIŻJONI TAL-KUMMISSJONI
tat-12 ta’ Diċembru 2007
li tapprova l-emendi tal-programm nazzjonali għall-kontroll ta’ salmunella f’qatgħat għat-tgħammir ta’ Gallus gallus ippreżentat mill-Finlandja
(notifikata taħt id-dokument numru C(2007) 6097)
(It-testi bil-Finlandiż u l-Iżvediż biss huma awtentiċi)
(2007/849/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 2160/2003 tal-Parlament Ewropew u tal-Kunsill tas-17 ta’ Novembru 2003 dwar il-kontroll tas-salmunella u aġenti żoonotiċi oħra speċifikati li jinġarru fl-ikel (1) u, b’mod partikolari l-Artikolu 6(3) tiegħu,
Billi:
(1)
Il-programm nazzjonali għall-kontroll tas-salmunella f’qatgħat għat-tgħammir ta’ Gallus gallus ippreżentat mill-Finlandja kien approvat permezz tad-Deċiżjoni tal-Kummisjoni 2006/759/KE tat-8 ta’ Novembru 2006 li tapprova ċerti programmi nazzjonali għall-kontroll ta’ salmunella fil-qatgħat għat-tgħammir ta’ Gallus gallus (2).
(2)
Il-Finlandja issa ressqet emendi għall-programm nazzjonali tagħha għal approvazjoni.
(3)
L-emendi proposti għal dak il-programm iqisu l-evoluzzjoni tal-qagħda fil-Finlandja. Huma jikkonformaw mal-leġiżlazzjoni veterinarja relevanti tal-Komunità u, b’mod partikolari, mar-rekwiżiti stipulati fir-Regolament (KE) Nru 2160/2003.
(4)
Għalhekk l-emendi għall-programm nazzjonali għall-kontroll ta’ salmunella fil-qatgħat għat-tgħammir ta’ Gallus gallus ippreżentat mill-Finlandja għandhom jiġu approvati.
(5)
Il-miżuri previsti f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-emendi li l-Finlandja ppreżentat għall-programm nazzjonali tagħha għall-kontroll ta’ salmunella fil-qatgħat għat-tgħammir ta’ Gallus gallus, kif approvat permezz tad-Deċiżjoni 2006/759/KE, huma approvati.
Artikolu 2
Din id-Deċiżjoni għandha tapplika mill-1 ta’ Jannar 2008.
Artikolu 3
Din id-Deċiżjoni hija indirizzata lir-Repubblika tal-Finlandja.
Magħmula fi Brussell, 12 ta’ Diċembru 2007